
IES-GEN Nr. 27 / 22.07.2021


Raport de specialitate 
privind modificarea și aprobarea Hotărârii Consiliului Local al Municipiului Timișoara nr. 84/2021 privind modificarea Hotărârii Consiliului Local al Municipiului Timișoara nr. 270/2020 privind înființarea, organizarea și funcționarea Centrului de Proiecte Culturale și Administrare a Moștenirii Capitalei Culturale Europene al Municipiului Timișoara

Centrul de Proiecte al Municipiului Timișoara este un serviciu public de interes local al Municipiului Timișoara, cu personalitate juridică, ce funcționează sub autoritatea Consiliului Local al Municipiului Timișoara, fiind finanțat din subvenții de la bugetul local și din venituri proprii, precum și din sponsorizări și donații, în condițiile legii, înfiinţat prin Hotărârea Consiliului Local al Municipiului Timișoara nr. 270/2020.

În prezent, Regulamentul de organizare și funcționare, Organigrama, Statul de funcții, și Nivelul salariilor de bază  ale Centrului de Proiecte al Municipiului Timișoara sunt aprobate prin Hotărârea Consiliului Local nr. 84/2021.

Conform ultimei organigrame aprobate, în structura organizatorică a instituției funcționează două compartimente, respectiv Compartimentul programe, proiecte și relații publice și Compartimentul financiar-contabil și juridic.

[bookmark: _xz1i0vo0iola]	Având în vedere necesitatea preluării de către Centrul de Proiecte a funcției de administrare de spații și alte resurse logistice, inclusiv dezvoltare prin metode participative a conceptelor de funcționalizare a spațiilor culturale, sociale și educative din oraș,
[bookmark: _73au5jh2p30o]	
[bookmark: _vghmnvst4zh0]Având în vedere necesitatea creșterii capacității Centrului de Proiecte de a oferi asistență și sprijin în scrierea de proiecte, curatoriat, dezvoltare de parteneriate intersectoriale și scalarea impactului,
[bookmark: _nv1qdx6un0ed]
[bookmark: _j58bc29dc5ep]	Luând în considerare dezvoltarea pe mai multe dimensiuni a funcției de monitorizare, evaluare și analiză de impact a proiectelor și programelor finanțate,
[bookmark: _h06awetr3jz2]
[bookmark: _m9z2zyikpleu]	Având în vedere necesitatea dezvoltării website-ului Centrului de Proiecte al Municipiului Timișoara și a platformei digitale a orașului privind evenimentele, calendarul acestora, infrastructura culturală și alte resurse,
[bookmark: _4c0vh9xrzrfs]
Având în vedere că numărul mare de oferte înscrise la primele 3 apeluri de finanțare, precum și perspectiva apelurilor de finanțare care urmează a se lansa în domeniile tineret și sport necesită asigurarea unei minuțioase gestionări a acestei activități,

Având în vedere art. 3 alin. 2 din O.U.G. nr. 63/2010 potrivit căruia serviciilor publice de interes local sau județean, specializate, cu personalitate juridică, înființate și organizate în subordinea consiliilor locale sau consiliilor județene, după caz, prin hotărâri ale autorităților deliberative ale unităților administrativ-teritoriale respective nu li se aplică prevederile art. 3 alin. 1 din aceeași O.U.G. privind elaborarea organigramei și statului de funcții cu încadrarea într-un număr maxim de posturi,

Având în vedere cele menționate și pentru o mai bună planificare și eficientizare a activității în contextul actual,  propunem suplimentarea numărului de posturi aprobate, cu următoarele posturi de execuție:
1. la Compartimentul programe, proiecte și relații publice se suplimentează cu:
· 1 post Inspector de specialitate grad profesional IA;
· 1 post Inspector de specialitate grad profesional I;
· 3 posturi de Expert grad profesional II.
2. la Compartimentul financiar-contabil și juridic:
· 1 post Inspector de specialitate grad profesional IA;
· 1 post Inspector de specialitate I.

Menționăm că, cheltuielile aferente acestor propuneri de suplimentare de posturi, se încadrează în prevederile bugetare aprobate în conformitate cu HCL 132/22.04.2021.

Concluzionând, propunem modificarea HCL 84/16.03.2021 prin schimbarea Organigramei, a Statului de funcții, precum și a Nivelului salariilor de bază, conform anexelor 1-2, parte integrantă din prezentul Raport, respectiv:
· Anexa 1 - Statul de funcții
· Anexa 2 - Nivel salarii de bază

